ตกดึกในพัทยากลาง มองหาร้านอาหารตามสั่งที่คนไทยกิน ไม่ใช่ที่เน้น แต่คนจีน นักท่องเที่ยว หรือฝรั่ง มากิน

ร้านนี้กว้างขวาง 3 ห้องแถว ริมถนน ติดไฟสว่าง ทาร้านสีเหลืองขาว สะดุดตา จอดรถริมถนน
พนักงานเอาใจใส่ อาหารออกเร็ว ปริมาณมาก ราคาสมเหตุสมผล


หมูผัดหนามเลี๊ยบ คั่วหมูสับมาแห้ง หอมหนามเลี๊ยบนิดๆ รสไม่เค็มจัด ทานกับข้าวต้มดีมาก

เป็ดตุ๋นมะนาวดอง ตุ๋นในถ้วยเซรามิค ร้อนนานร้อนทน เป็ดเป็นเศษชิ้นเล็กชิ้นน้อย แต่ชามนี้เน้นตัวน้ำซุปอยู่แล้ว ฟักเขียวตุ๋นมาแทบละลายในปาก ผ่าน ดีมาก น่ากลับมาลองเมนูตุ๋นตัวอื่นอีก

ผักแขนงผัดหมูกรอบ ให้ผักเยอะ แต่ผัดมันมากไปหน่อย น้ำมันเยิ้มเลย หมูกรอบให้เยอะ แต่ไม่กรอบแบบร้านหมูแดงหมูกรอบ ใส่กระเทียมเยอะดี ถึงเครื่อง ผ่าน อร่อยใช้ได้เลย


ข้อเสีย มีกระจั๋วไซร์เล็กแวะมาเยือนบนโต๊ะ ให้รำคาญใจนิดหน่อยตอนอิ่มแล้ว

เมนูมีรูปใหญ่เห็นชัด แต่ไม่ติดราคา ราคาเค้าไม่แพงมาก (บิลยังหาไม่เจอ) แต่ถ้าแปะราคาในเมนูได้จะดีมาก มีชาวต่างชาติแวะมาขอดูเมนู แล้วถามเรื่องอะไร ที่เราเดาว่าเป็นราคา ทางนี้บอกอะไรไม่รู้ เราอยู่ไกล และสุดท้ายลูกค้าต่างชาติก็เดินจากไป

